cyanic-selkie/wikianc huggingface dataset:
Søren Brostrøm
Søren Brostrøm (1965–) er en dansk lege som er spesialist i gynekologi og obstetrikk. Han har siden oktober 2015 vært direktør i Sundhedsstyrelsen og var før det – fra september 2011 – ansatt som sjef for enheten for sykehus og beredskap i samme styrelse. Før han var i Sundhedsstyrelsen, var han ansatt som overlege på Herlev Hospital og lektor ved Københavns Universitet. Derudover ble han medlem av Verdens helseorganisasjons Standing Committee of the Regional Committee (SCRC) i september 2017 og ble valgt som formann for denne i 2019. Han vil være medlem av Verdens helseorganisasjons Executive Board fra mai 2021.
Bakgrunn
Brostrøms foreldre er begge utdannet leger. Hans mor var barnelege og hans far kreftforsker. Faren døde da Brostrøm var elleve år gammel, og familien flyttet til Mobile i Alabama, hvor Brostrøm opplevde annerledes samfunnsforhold.
Søren Brostrøm var i starten av 1980-årene internasjonal sekretær i Danmarks Kommunistiske Ungdom.
Brostrøm er utdannet på Københavns Universitet som lege. Han har en ph.d., en spesiallegeutdannelse i gynekologi og obstetrikk, og en Master of Public Administration fra Copenhagen Business School.
Bøker
Søren Brostrøm var medforfatter, sammen med Niels Saxtrup, på boken Subjektivt og Objektivt, som brukes av mange medisinstuderende og unge leger ute i klinikken.
Covid-19-pandemien
Under covid-19-pandemien i 2020 ble Brostrøm landskjent da han dukket opp til en rekke viktige pressemøter om sykdommen i Danmark sammen med statsminister Mette Frederiksen og er av flere medier blitt referert til som Danmarks «coronageneral».
Ticodendron incognitum
Ticodendron incognitum er et løvtre fra Mellom-Amerika. Det har ingen nære nålevende slektninger og plasseres i en egen familie, Ticodendraceae, i ordenen Fagales.
Den ble ikke vitenskapelig beskrevet før i 1989, men botanikerne hadde lenge vært klar over dette særegne treet. Arten blir 7–20 m høy med en stammediameter på 40–80 cm. Bladene er spredte, elliptisk-ovale, 8–13 cm lange og sagtannete. Hann- og hunnblomster sitter i adskilte blomsterstander på samme tre. Frukten er steinfruktaktig og opptil 7 cm lang.
Typeeksemplaret er fra Costa Rica der arten vokser i eviggrønn fjellskog i en høyde på 900–2300 moh, men arten er også funnet i sørlige Mexico, Guatemala, Honduras, Nicaragua og Panama.
Den fossile slekten Ferrignocarpus er kjent fra midtre eocen i Oregon i USA og tidlig eocen i England. Fruktene minner mye om Ticodendron, og denne slekten tilhører sannsynligvis Ticodendraceae.
Rhoiptelea chiliantha
Rhoiptelea chiliantha er et løvtre som tidligere ble regnet til en egen familie, Rhoipteleaceae. I APG III-systemet er det flyttet til valnøttfamilien.
Aron Ra
Aron Ra (født 15. oktober 1962) er president i Atheist Alliance of America, vert for Ra-Men Podcast, foredragsholder, video-produsent, blogger, og vlogger. Han er også tidligere Texas state-direktør for American Atheists.
Biografi
Født i Kingman, Arizona. Aron Ra ble døpt som mormoner. Han sier at han som barn aldri så på seg selv som et medlem av troen, men fordi han ikke viste nok om det, eller andre religioner å gjøre et ansvarlig valg om hva vi skal tro. Han studerte paleontologi i Dallas.
Aron Ra er en kritiker av kreasjonisme, og fremmer undervisning av naturfag på skoler i Texas. Aron Ra har tatt til orde for inkludering av utviklingslæren i Texas Science Textbook-høringen.
Aron Ra talte ved Skepticon 6 (2013) og sammen med Matt Dillahunty, var han i 2014 dokumentarfilmen My Week in Atheism av regissør John Christy. Sammen med Dillahunty og Seth Andrews, har han holdt Unholy Trinity Tour i USA i 2014, som de brakte videre til Australia i 2015. I April og Mai 2015, reiste han over hele Europa, og snakket på flere arrangementer, blant annet QED: Question, Explore, Discover i Manchester, England, på De Vrije Gedachte (den frie tanke) i Utrecht, Nederland, og på Skeptikere for Puben Oslo for Skepsis i Oslo.
I 2016, Aron Ra tok opp et intervju i 2017 dokumentarfilmen Batman & Jesus av Jozef K. Richards. , samme år som han publiserte sin første bok, Foundational Falsehoods of Creationism, basert på video-serien ved samme navn som ga ham gjennombruddet hans.
Nordenskiöldkysten
Nordenskiöldkysten er et slettelandskap langt vest på Spitsbergen, Svalbard. Sletta er langstrakt nord-sør av om lag 30 km lengde, og 5-10 km bred. Strandsletta er avsatt av havets og isens krefter og er ikke sedimentær, den inngår i grunnfjellet og grenser i vest rett ut mot Nordishavet, i sør mot Bellsund. Sletta er det vestligste området av Nordenskiöld Land.
Slettelandskapet inngår i Nordenskiöld Land nasjonalpark. Sammen med Ingeborgfjellet i sørøst ble den delen av Nordenskiöldkysten som inngår i nasjonalparken, i 2011 utpekt til ramsarområde. Fjellene inne langs sletta har særlig bestander av alkefugl, krykkje og havhest. Til ramsarområdet hører også disse fjellene, samt hele Erdmannbreen, Orustdalen og Ytterdalen innenfor den kystnære fjellkjeden.
Verneområdene som omfatter Nordenskiöldkysten er, regnet fra nord:
Nord på Nordenskiöldkysten kalles strandsletta for Isfjordflya, og her stikker Kapp Linné ut med Isfjord Radio og fyrlykt. Litt nord for dette ligger den gamle russiske fangstasjonen i Russekeila. Ved Russekeila ble det også tatt utmål for gruvedrift tidlig på 1900-tallet, og helt her oppe i nord starter Festningen geotopvernområde på slettelandet. I nordøst strekker Linnéfjella seg i nord-sør retning langs kystsletta, og ved foten av fjellene ligger fangsthytta Camp Anthon.
Bregentved
Bregentved er opprinnelig en gammel setegård som nevnes først gang i 1319, da kong Erik Menved skjenket Bregentved til Ringsted kloster. Slottet ligger 3 km øst for Haslev i  Faxe kommune.
Nordfløyen av bygningen er fra 1650; den er bygget om i 1731–1736 av arkitekt Laurids de Thurah. I 1740 foretok Nicolai Eigtved en utvidelse av slottet. Bygningen gjennomgikk en fullstendig ombygging i 1886-1891 ved arkitekt Axel Berg.
Slottet er på alle måter A.G. Moltkes verk. Moltke fikk stedet i gave av Frederik V i 1746. Han fikk eiendommen delt opp i 25 bondebyer og flyttet gårdene ut til beiteområdene. Han fikk anlagt fiskedammer og satte opp møller etter modell fra Nederland. Parken med skulpturer og fontener er også fra hans tid.
Stedet er fremdeles i familien Moltkes eie.
Fredning
Bregentved ble fredet i 1918, fredningen utvidet i 1964, 1978 og 1997. Fredningen omfatter hovdbygningen med tilhørende slottskapell samt gårdsrom og flere skulpturer/minnesmerker.
Kortvoksthet
Kortvoksthet, også kalt veksthemning, nanisme, nanosomi og dvergvekst (foreldet betegnelse), er en tilstand hos personer med lav kroppshøyde. I Norge betegnes menn som er lavere enn 166 centimeter, og kvinner som er lavere enn 154 centimeter, som kortvokste. I andre land betegnes personer under en høyde på ca. 157 centimeter som kortvokste. Tidligere ble personer med sterkt redusert lengdevekst, ofte omtalt som dverger.
Årsaker og typer
Denne typen av avvik kalles skeletal dysplasi. Også kondrodystropi, kondrodysplasi og osteokondrodystropi anvendes i medisinsk litteratur med omtrent samme betydning.
I mange av disse tilfellene er i hovedsak bein og knokler de påvirkede kroppsdelene, og personen er frisk ellers. I andre tilfeller påvirker de genetiske forandringene også andre deler av kroppen.
Synger mer Aage Samuelsen
Synger mer Aage Samuelsen er et musikkalbum med Jan Groth, utgitt i 1995.
Chelonosternus
Chelonosternus er en slekt av stumpbiller.
Levevis
Denne gruppen er myrmekofiler, det vil si at de lever sammen med maur i reirene/tuene deres.
Utbredelse
Slekten er utbredt i Sør-Amerika.
Eksterne lenker
Chelonosternus
Jesper Nelin
Jesper Nelin (født 3. oktober 1992 i Gävle) er en svensk skiskytter som deltok for Sverige under Vinter-OL 2018 og ble olympisk mester med stafettlaget på 4 x 7,5 km.
Genealogi (filosofi)
Genealogi er en historisk teknikk som brukes i filosofien for å stille spørsmål ved den alminnelige oppfatningen av fremveksten av filosofiske og sosiale overbevisninger. Dette gjøres ved å presentere alternative historier til hvorledes de har vokst frem. Metoden har sitt opphav i teoriene til den tyske filosofen Friedrich Nietzsche.
Nietzsche
Nietzsche kritiserte «genealogene» i sin bok Zur Genealogie der Moral. Han anbefalte bruken av historisk filosofi for å kritisere moderne moral ved å anta at moralen utviklet seg til sin nåværende form gjennom maktrelasjoner. Selv om filosofien til Nietzsche feilaktig har blitt kategorisert som «genealogi» (han brukte ordet aldri selv om sin egen filosofi), deler senere genealogisk filosofi flere trekk fra Nietzsches ideer. Historisk filosofi påvirket av Nietzsche har blitt beskrevet som «en bektraktning av opposisjonelle taktikker» som omfavner konflikten mellom filosofiske og historiske vurderinger.
Foucault
I essayet «Nietzsche, Genealogy, History» beskriver Michel Foucault genealogi som en særegen undersøkelse av elementene som «vi føler er uten historie». Dette ville inkludere elementer som seksualitet og andre deler av hverdagslivet. Genealogi er ifølge Foucault ikke en søken efter opphav, men et verktøy som viser den pluralistiske og til tider selvmotsigende fortiden. Foucault hevder at genealogi dekonstruerer sannhet, og at sannhet ofte blir oppdaget ved tilfeldigheter.
Padling
Padling er å drive frem et fartøy med en åre, som i hovedsak ikke overfører kraften direkte til skroget, men via padlerens kropp. Dette i motsetning til roing, der kraften overføres til båten via tollepinner eller åregafler som hevestang.
Typiske fartøyer for padling er kano og kajakk. For disse to fartøyene bruker man to forskjellige åretyper: én type for kajakk, hvor åren har to blad, ett blad i hver ende av åren; den andre typen for kano, hvor åren kun har ett blad.
For begge disse fartøyene sitter padleren med ansiktet vendt fremover.
Det finnes mange typer kajakker og mange typer kanoer. Blant kajakktyper finnes flatvann, hav, polo og surfski. Det er flere forskjellige klubber for hver type gren av kajakk, selv om flatvann er mest vanlig.
I flatvannskajakk handler det ofte om å padle en distanse fortest mulig på innsjø eller ett sted med lite eller ingen bølger. Dette er fordi flatvannskajakker er veldig ustabile og krever en god mengde med trening for å mestre.
Havkajakker er hovedsakelig til for å padle på sjøen, grunnet deres bredde og stabilitet som gjør at de kan padles i voldsomme bølger. Det går også fint å padle havkajakk i stille vann, men da går ikke disse like fort som en flatvannskajakk.
Polokajakker er ofte brukt i elver og er relativt stødige. Polokajakker er en type kajakk som ikke har ror, noe som gjør at de svinger mye og er lette å manøvrere raskt. Den velkjente manøveren eskimorulle, gjennomføres ofte i polokajakker.
Surfski er en ny type kajakk som er laget for å ta bølger og surfe på bølgene.
Padleturer
Nærområdene langs kysten innbyr til tur, og kajakkpadling er i dag en populær form for friluftsliv. Da benyttes gjerne havkajakk og mer robust type kano enn ved padling i elv eller innsjø.
Rafting
I fosser og stryk foregår elvepadling under kyndig instruksjon og med spesielt utstyr.
Kano-, kajakk- og småbåtturer i Norge
Mest vanlig er nærmiljøet der en bor. En kan også velge ekstremturer i fjerne strøk. Klassiske turer:
Statistisk fysikk
Statistisk fysikk (statistisk mekanikk) er den grenen av fysikken som ved hjelp av statistiske modeller beskriver systemer med et stort antall partikler. Antallet partikler ligger gjerne fra noen hundre til noen tusen milliarder milliarder (1022) og stort sett er det lettere å beskrive svært store systemer enn de med noen hundre eller tusen partikler.
På mange måter er statistisk fysikk et lim som binder sammen andre deler av fysikken siden den tilbyr en metode hvor resultater fra enkle systemer, slik som atomer, klassiske punktpartikler, fotoner, og fononer, kan beskrive egenskaper til makroskopiske systemer, slik som gasser, væsker, metaller og krystaller. Statistisk fysikk oppstod i 1877 med Ludwig Boltzmanns definisjon av entropi som et mål for antall mulige måter å organisere en gitt makrotilstand. Han gir dermed for første gang den makroskopiske størrelsen entropi en mikroskopisk begrunnelse. Den første anvendelsen av statistisk fysikk var således å begrunne termodynamiske sammenhenger, men den har siden vokst til å både bruke og begrunne resultater fra alle deler av fysikken. Med oppdagelsen av kvantemekanikken i 1900, som gir en svært god basis for beskrivelse av mikroskopiske systemer, er statistisk fysikk blitt stadig viktigere.
Statistisk fysikk er en meget stor gren av fysikken.
Fysiske systemer
I tillegg finnes det mange systemer og fenomener som ikke kan beskrives like generelt (men likefullt er viktige). Eksempler er
Fysiske størrelser
Fysiske størrelser i statistisk fysikk deles i to typer: ekstensive og intensive. Røft sagt er ekstensive variable de som ved likevekt halveres når volumet halveres, for eksempel volum, indre energi, og masse mens intensive variablene er uavhengig av volumet, for eksempel trykk, kjemisk potensial og temperatur.
Vanlige parameter i statistisk fysikk er energi, entropi, varme, tilstand, tilstandstetthet, kjemisk potensial, volum, trykk, temperatur, tetthet, masse, partikkeltall, posisjon, tid, bevegelsesmengde, kraft, elektrisk strøm, elektrisk potensial og elektrisk motstand, dvs. størrelser fra alle grener av fysikken. Tolkningen av disse parametrene avhenger helt av hva slags system en studerer, for eksempel kan energi-begrepet i statistisk fysikk være mikroskopisk eller makroskopisk, relativistisk eller ikke-relativistisk, kvantemekanisk eller klassisk, eller som regel en kombinasjon av disse.
Rent teknisk skjer overgangen mellom mikroskopiske og makroskopiske størrelser gjennom termodynamiske potensialer, som både har en makroskopisk formulering og samtidig er knyttet et statistisk ensemble. Forskjellige ensembler er beskrevet under.
Tilstander
Det sentrale begrepet i statistisk fysikk er tilstand, som er et sentralt begrep også i kvantemekanikken. Dessverre brukes dette begrepet i flere betydninger og er ikke lett å definere presist (Det læres gjennom å brukes). En tilstand er løst å forstå som noe som presist bestemmes av et sett med parametre. En parameter kan være en klassisk, kontinuerlig størrelse eller et kvantetall. Det finnes to typer tilstander: mikrotilstander og makrotilstander. Mikrotilstander defineres ut mikroskopiske parametre slik som partiklers posisjon, fart, spinn, angulært moment. En makrotilstand utgjøres av alle mikrotilstander i systemet.
Tilstandsbegrepet dekker også begrepet partikkel og mer generelt burde ordet partikkel vært byttet ut med tilstand over.
Det mest sentrale postulatet i statistisk fysikk er at Siden ulike kombinasjoner av mikrotilstander kan gi samme makrotilstand vil noen makrotilstander være mer sannsynlige enn andre. Jo flere mulige måter å konstruere en makrotilstand på, jo mer sannsynlig er det at systemet vil være i denne makrotilstanden. Ved likevekt vil systemet dermed mest sannsynlig være i den makrotilstanden som kan lages på flest mulige måter. Dette er en formulering av termodynamikkens andre lov.
Statistiske ensembler
De statistiske ensemblene relaterer mikroskopiske og makroskopiske størrelser. Det som definerer et ensemble er i hvilken grad systemet er koplet til omgivelsene og derigjennom hvilke størrelser som varierer og hvilke som er konstante. Basis for alle ensembler er det mikrokanoniske ensemblet, som beskriver et lukket system med konstant energi. Tilstandsvariabelen for det mikrokanoniske ensemblet er entropien og de termodynamiske størrelser ved likevekt finnes ved å kreve at entropien er maksimal.
Andre ensemble kan utledes fra det mikrokanoniske ensemblet ved at man tar med i betraktning et termisk bad (eller reservoar) som systemet kan utveksle energi med. Da blir ikke lenger energien konstant eller entropien maksimal i likevekt og andre størrelser kommer da i stedet som frie energier. De to mest vanlige ensembler er kanonisk ensemble, som beskriver et system med konstant temperatur og volum og som utveksler energi med omgivelsene, og storkanonisk ensemble, som har konstant temperatur og trykk og som kan utveksle energi og partikler med omgivelsene.
Det mikrokanoniske ensemblet er viktig teoretisk (siden det er basis for de andre), men det kanoniske og det storkanoniske ensemblet langt bedre skikket til utregninger.
Liste over kulturminner i Vestnes
Liste over kulturminner i Vestnes er en oversikt over fredede og/eller bevaringsverdige bygninger og elementer i Vestnes. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Bixaceae
Bixaceae er en plantefamilie i ordenen Malvales. Den har ikke fått noe norsk navn, og artene i familien vokser ikke naturlig i den nordiske floraen.
Selv om familien bare har 21 arter omfatter den urter, busker og trær. Alle artene har melkesaft. De store blomstene er tvekjønnede og har fem begerblad. Utbredelsen omfatter Mexico, Karibia, Mellom- og Sør-Amerika, tropisk Afrika, Sør- og Sørøst-Asia og Nord-Australia.
Chen Shaomin
Hun var en veteran innen kommunistpartiet, som hun var blitt medlem av i 1928, og hadde hatt en rekke viktige verv i parti og stat.
Hun var medlem av den åttende sentralkomiteen for det kinesiske kommunistparti. Under kulturrevolusjonen var hun det eneste av de 49 faste eller alternerende medlemmer som var tilstede under sentralkomiteens tolvte plenum i oktober 1968 som ikke stemte for å permanent ekskludere kommunistpartiets viseformann Liu Shaoqi fra kommunistpartiet. Hun trodde ikke på den rapporten som ble fremlagt og som «beviste» Liu Shaoqis «forræderi», og tilkjennegav tydelig at hun ikke strakk opp hånden under avstemningen ved å lene seg med hele kroppen over bordet.
Hun ble ikke gjenvalgt til den niende sentralkomiteen.
804 Hispania
804 Hispania er en hovedbelteasteroide og et medlem av asteroidefamilien Brasilia. Den ble oppdaga den 20. mars 1915 av Josep Comas Solá fra Observatori Fabra i Barcelona. Hispania er latin for Spania. Det var den første astroiden som ble oppdaget fra det landet.
Cochlospermaceae
Cochlospermaceae er en plantefamilie i ordenen Malvales. Den har ikke fått noe norsk navn, og artene i familien vokser ikke naturlig i den nordiske floraen. I APG III-systemet regnes den som en underfamilie av Bixaceae.
Diegodendraceae
Diegodendraceae er en plantefamilie i ordenen Malvales. Den har ikke fått noe norsk navn, og den ene arten i familien vokser ikke naturlig i den nordiske floraen. I APG III-systemet regnes den som en underfamilie av Bixaceae.
Frank Hall
Frank Hall (født 8. juli 1865 Jersey City, New Jersey død 31. juli 1939 i New York) var en amerikansk skytter som deltok i de olympiske leker 1912 i Stockholm.
Hall ble olympisk mester i skyting under OL 1912 i Stockholm. Han var med på det amerikanske laget som vant lagskyting i trap med 532 poeng foran Storbritannia med 511. De andre på laget var Edward Gleason, James Graham, John Hendrickson og Ralph Spotts. Hall skjøt totalt 86 poeng som var det nest svakeste resultatet på det amerikanske laget.
Frankfurt am Mains byoverhoder
Etter innlemmelsen av Frankfurt am Main i Preussen har siden 1868 embedet som byens overhode blitt kalt overborgermester. Tidligere ble byen ledet av to personer, en eldre og en yngre borgermester, som bare satt i ett år. Den siste, Viktor Fellner, begikk selvmord etter den prøyssiske anneksjonen i 1866.
Den frie riksbyen Frankfurt am Main (til 1806)
I det tysk-romerske rike var Frankfurt en fri riksby og dermed direkte underlagt keiseren, de facto som en selvstendig byrepublikk, styrt av sitt borgerskap heller enn av en fyrste. Byens overhoder var de såkalte Schultheiße og den ''eldre borgermester.
Eldre borgermestre i den frie riksbyen
Begge borgermestre ble valgt for ett år hver, men kunne gjenvelges en gang senere, dog ikke direkte etter det året de første gang var valgt. Byens overhode var den eldre borgermester, hans stedfortreder var den yngre borgermester.
Storhertuger av Frankfurt
Under den franske okkupasjonen eksisterte fra 1810 til 1813 Storhertugdømmet Frankfurt, som ble regjert av en storhertug. Det omfattet både byen Frankfurt og det sekulariserte fyrstbispedømmet Mainz (Kurmainz).
Eldre borgermestre i den frie byen (bystaten) Frankfurt (1816-1866)
Den frie byen Frankfurt var en av fire bystater i Det tyske forbund. Stats- og byoverhode var den eldre borgermester. Hans stedfortreder var den yngre borgermester. Begge borgermestre ble valgt for ett år hver, men kunne gjenvelges en gang et år etter at de gikk av. Regjeringstiden var fra 1. januar til 31. desember.
Guvernør
Etter at byen ble okkupert av Preussen 18. juli 1866 ble byen frem til det første overborgermestervalget styrt av en guvernør, Ernst Eduard Vogel von Falckenstein (1797–1885).
Overborgermestre siden 1868
Frankfurt var fra 1867 til 1946 en kretsfri by i provinsen Hessen-Nassau i Preussen, og siden 1946 en kretsfri by i delstaten Hessen. Byoverhode har siden 1868 vært overborgermesteren. Stedfortrederne kalles borgermestre.
Frida Thorsås
Frida Thorsås (født 31. januar 1994) er en norsk friidrettsutøver, som konkurrerer i sprint, mellomdistanse og mangekamp. Hun representerer Urædd.
2009
Som 15-åring i junior-NM 2009 i Bodø, tok Thorsås bronse på 800 meter, bak Ingeborg Løvnes og Martine Eikemo Borge.
2010
Thorsås tok bronse på 800 meter i senior NM innendørs. I utendørs NM i august tok hun sølv i samme øvelse på tiden 2.12,22 bak Ingvill Måkestad Bovim. Hun deltok også i Junior-NM 2010, der hun vant gull på 800 meter (2.13,82). I en Nordisk juniorlandskamp på Island en uke etter NM ble hun nummer to på 800 meter. Thorsås ble nr 2 i nordisk mesterskap i mangekamp i Randers, Danmark. Hun deltok også i NM i terrengløp 2010 på Urædds lag som kom på 4.-plass på stafetten.
2011
I 2011 ble Thorsås nr. 2 på 800 meter og i nr. 3 i kule i innendørs-NM i Trondheim. Hun ble også Nordisk juniormester i mangekamp i Finland med poengsummen 5244 poeng med en sterk avsluttende 800 meter på tiden 2.10,09. På sommeren ble hun nr 6 i VM-U18 i Lille i Frankrike (5305p). Thorsås deltok også i EM-U20 i Tallinn, uten å gjøre seg nevneverdig bemerket. I NM i friidrett i Byrkjelo ble hun nr. 3 på 800 meter og nr. 7 i kule. I junior-NM i Kristiansand vant hun 800 meter, og kom på 3.-plass på 400 meter, i tillegg til sølv på 1000 meter stafett. I UM i Fredrikstad fikk hun 5 gull; i kule, 400 meter, diskos og 800 meter i tillegg til stafett, dessuten sølv i lengde.
2012
Thorsås ble norsk juniormester i sjukamp (5533p) i flerkampmesterskapet på Arna i mai. Hun vant også juniorklassen i Nordisk mesterskap i mangekamp som ble arrangert i Sandnes. I U20-VM i Barcelona ble det en 12.-plass i sjukamp, der hun vant 800 meter, og satte ny personlig rekord på 100 meter med tiden 14,53. I junior-NM i Sigdal vant hun 100 meter hekk.
2013
I februar 2013 deltok hun i NM i friidrett innendørs 2013, der hun fikk bronse i både høyde og kulestøt. Hun vant seniorklassen i NM i mangekamp 2013 i mai, med 5731 poeng. Hun vant også Sentrumssprinten i Oslo. I juni deltok hun i Nordisk mesterskap i mangekamp 2013, er hun vant U20-klassen med 5381 poeng. I slutten av juni deltok hun på det norske laget som deltok i europacupen i mangekamp (2. league) i Ribeira Brava i Portugal, der Norge vant. De andre deltakerne på det norske kvinnelaget var Lene Secher Myrmel og Martine Bye, og herrelaget bestod av Lars Vikan Rise, som vant tikampen for menn, Martin Roe og Hans Olav Uldal. Dette gjorde at Norge rykket opp til 1. divisjon i 2014.
Hun ble kåret til «Årets avgangselev» på Toppidrettsgymnaset i Telemark da hun avsluttet sin skolegang der. Hun deltok også i NM i friidrett 2013, men endte der på 8.-plass i kulestøt.
2014
Hun startet 2014-sesongen med å vinne uoffisielt NM i mangekamp innendørs 2014 i Stangehallen, foran hhv. Caroline Fleischer og NM-debutant Sigrid Semmingsen. Hun deltok i UM Inne-2014 i mars, der hun vant kulestøt i klassen jenter 20 til 22 år. I juni vant hun kule og 800 meter i Veidekkelekene på Lillehammer. Hun fikk sølv i nordisk mesterskap i mangekamp for junior i Kópavogur på Island.
Gabon under Paralympiske sommerleker 2008
Gabon deltok med en deltakere under Paralympiske sommerleker 2008 i Beijing i Kina.
Dette var første gang Gabon deltok under sommerlekene.
Persepolis
Persepolis var en antikk hovedstad i Det persiske riket, 70 km nordøst for Shiraz (by) i dagens Iran, ikke langt fra stedet hvor den lille elven Pulwar flyter inn i Kur (Kyrus).
Ruinene
Stedet er markert av en stor terrasse med dens østlige side lenende på Kuhi Rahmet («skjønnhetens fjell»). De andre tre sidene er formet av en vegg som skulle holde massen på plass som varierte i høyde med skråningene til bakken fra 5 til 13 meter. På vestsiden er det flotte doble trapper, med små steg som ledet til toppen. På denne terrassen er det et antall ruiner av enorme bygninger, alle konstruert av mørkegrå marmor fra det nærliggende fjellet. Steinene ble lagt uten mørtel, og mange av dem er der fortsatt. Særlig slående er de enorme pilarene, noen står fortsatt oppreist. Flere av bygningene ble aldri fullført. Disse ruinene er kjent som Takhti Jamshid («tronen av Jamshid») og navnet Kizil minare eller Chihil menare («de førti kolonner eller minareter») kan spores tilbake til det 13. århundret. At de representerer det Persepolis som Aleksander den store erobret og delvis ødela, har vært hevet over enhver tvil - i hvert fall siden Pietro della Valle. Bak Takhti Jamshid er tre graver hogd ut i steinen i fjellsidene, fasadene, en av dem er ikke ferdig, er rikt dekorert med relieffer.
Kongenes graver
Nå vet vi at Kyros II ble gravlagd ved Pasargadae og dersom det stemmer at liket av Kambyses II ble brakt hjem «til perserne» må en lete etter hans gravplass ved siden av hans far. For å kunne identifisere gravene i Persopolis må en huske på at Ktesias antar at det var skikken for kongen å forberede sin egen grav i løpet av livet. Derfor er det sannsynlig at kongene som er begravd ved Nakshi Rustam er, ved siden av Dareios, Xerxes I, Artaxerxes I og Dareios II. Xerxes II som regjerte i kort tid, kunne knapt ha skaffet seg et så flott monument, og enda mindre sannsynlig er det at Sogdianus kunne ha klart det. De to ferdige gravene bak Takhti Jamshid ville da høre til Artaxerxes II og Artaxerxes III. Den uferdige er kanskje Arses, som regjerte toppen to år, eller, dersom den ikke var hans, til Dareios III (Codomannus) som er en av de andre likene som er sagt å ha blitt brakt «til perserne».
En annen liten gruppe ruiner i samme stil er funnet ved landsbyen Hajjiäbäd, ved Pulwar, en drøy times fotmarsj over Takhti Jamshid. Disse utgjorde en bygning, som fremdeles var intakt for 900 år siden og ble brukt som moské av den da eksisterende byen Istakhr.
Siden Kyros var begravd i Pasargadae, som er nevnt hos Ktesias som hans egen by, og siden, ifølge inskripsjonene, bygningene i Persepolis ble bygd under Dareios I, var det antagelig under denne kongen som innledet en ny gren av kongefamilien at Persepolis ble hovedstad i Persia. Som bosetning derimot, er et avsidesliggende sted i en vanskelig tilgjengelig alpin region langt fra fordelaktig for herskerne av imperiet. De egentlige hovedstedene var Susa, Babylon og Ekbatana. Dette forklarer hvorfor grekerne ikke kjente til byen før den ble tatt og plyndret av Aleksander den store.
Det har vært allment anerkjent at «palassene» eller «palasset» som Aleksander brente ned, er de som nå ligger i ruiner ved Takhti Jamshid. Fra Stolzes undersøkelser virker det som minst et av disse, borgen bygd av Xerxes, bærer preg av å ha blitt ødelagt av ild. Lokaliteten beskrevet av Diodorus etter Kleitarkus samsvarer i viktige spesielle trekk med Takhti Jamshid, for eksempel i å ha vært støttet av fjellet i øst.
Zoran Stanković
Zoran Stanković (Зоран Станковић; født 9. november 1954 i Tegovište i Jugoslavia, død 5. oktober 2021 i Beograd i Serbia) var en serbisk generalmajor og politiker.
Stanković var Serbia og Montenegros forsvarsminister fra 2005 til 2007. Han var helseminister i Serbia fra 2011 til 2012.
Han stilte som kandidat ved presidentvalget i Serbia i 2021, men tapte og kom på femte plass etter stemmetallene.
Persepolis
Etter det antikke Persias fall
I 316 f.Kr. var Persepolis fortsatt hovedstad i Persia som en provins i det store makedonske imperiet. Byen må ha hatt en gradvis nedgang over tid, men ruinene til akamenidene forble som et vitne om dets antikke storhet. Det er sannsynlig at den øverste byen av landet, eller i det minste av distriktet, alltid var i dette nabolaget. Rundt 200 er det byen Istakhr (nøyaktig Stakhr) som var setet for de lokale guvernørene. Der ble grunnlaget for det andre persiske riket lagt, og Istakhr fikk spesiell viktighet som senteret for prestenes visdom og ortodoks. Sassanide-kongene hadde dekket steingrunnen i nabolaget, og delvis til og med akamenidenes ruiner, med sine skulpturer og inskripsjoner og må ha bygd i stor grad her. Men de nådde aldri samme skala som deres antikke forgjengere. Romerne visste like lite om Istakhr som grekerne hadde gjort om Persepolis. Dette til tross for at sassanidene opprettholdt relasjoner, vennlige eller fiendtlige med imperiet.
Zoran Stanković
Stanković døde 5. oktober 2021 i Beograd av covid-19 i en alder av 66 år.
Persepolis
Etter det antikke Persias fall
På tiden for den arabiske erobringen, gav Istakhr desperat motstand, men var fortsatt en plass av betydelig viktighet i det første århundret av islam, selv om dens storhet raskt ble forbigått av den nye metropolisen Shiraz. I det 10.århundret hadde Istakhr blitt en ubetydelig plass, som kan ses av inskripsjonene i Istakhr. I løpet av de følgende århundrene gikk det gradvis nedover med Istakhr, inntil den sluttet å eksistere som by.
805 Hormuthia
805 Hormuthia er en hovedbelteasteroide. Den ble oppdaga den 17. april 1915 av Max Wolf fra Landessternwarte Heidelberg-Königstuhl i Heidelberg. Den er oppkalt etter astronomen August Kopffs kone, Hormuth Kopff.
Kleť-observatoriet
Kleť Observatory (Tsjekkisk: Hvězdárna Kleť) er et astronomisk observatorium i Den tsjekkiske republikk. Det ligger i regionen Syd-Böhmen, sør for toppen av fjellet Kleť, nær byen České Budějovice. Observatoriumet ble bygget i 1957 og ligger på en høyde av 1070 meter over havet og har omtrent 150 skyfrie netter per år.
Astronomer
Astronomen Antonín Mrkos arbeidet her fra 1966-1991.
Det to hovedastronomene som for tiden arbeidet ved Kleť er Jana Tichá og hennes ektemann Miloš Tichý.
Asteroider
Asteroiden 5583 Braunerova ble oppdaget av A. Mrkos ved Kleť i 1989. Asteroiden 7796 Járacimrman ble gjennoppdaget av Kleť den 16. januar 1996 av Zdeněk Moravec og ble betegnet 1996 BG. Den ble observert inntil april 1996 og deretter igjen i juni og juli 1997. Det ble oppdaget at den var en savnet asteroide som tidligere hadde blitt sett to ganger, ved Osservatorio Astronomico di Brera i Nord-Italia den 12. desember 1973 og ved Siding Spring Observatory i Australia den 8. og 9. juli 1990. Asteroiden 4250 Perun (Zdeňka Vávrová, 1984)
MF «Folkestad» (2006)
MF «Folkestad» er en bilferge bygget i 2005 for HSD, og gikk inn i Tide Sjø, nå Norled etter sammenslåingen i 2007. Fergen har siden starten trafikkert strekningen Volda–Folkestad på Sunnmøre, og er en del av Europavei 39. Fergen tok over strekningen etter MF «Volda».
Fra sommeren 2021 går ferga på det 40 minutter lange Lyngenfjordsambandet i Troms og Finnmark fylkeskommune. Fra desember 2022 går ferga over Ullsfjorden, på det 20 minutter lange ferjesambandet Breivikeidet–Svensby.
Skipet
Fergen ble ferdigstilt ved verftet Remontowa Shiprepair Yard i Gdańsk i Polen og hadde sin første prøvetur 20. desember 2005, og ble satt i drift 1. januar 2006.
Maddie Hinch
Hun representerte Storbritannia under Sommer-OL 2016 i Rio de Janeiro, der hun tok gull i kvinnenes turnering.
Nyttårsaften 2016 ble hun utnevnt til medlem av Order of the British Empire.
Hybridord
Et hybridord er et ord som etymologisk har en del utledet fra ett språk og en annen del fra et annet språk. På norsk er det registrert som et nyord i 1990.
Vanlige hybrider
I europeiske språk er den vanligste formen en som kombinerer etymologisk en del fra latin og en del fra gresk.
Referanser
Hybridbildung
Paul-Thérèse-David d’Astros
Paul-Thérèse-David d'Astros (født 15. oktober 1772 i Tourves ved Aix-en-Chapelle i Frankrike, død 29. september 1851 i Toulouse) var en av den katolske kirkes kardinaler.
Som prest deltok han ved forberedelsen av Konkordatet av 1801 mellom Napoleon og pave Pius VII. Senere, fra 1811 til 1814, satt han i fengsel i Vincennes fordi han som kapitularvikar i erkebispedømmet Paris hadde promulgert pave Pius VIIs ekskommunikasjonsbulle mot Napoleon.
Han var erkebiskop av Toulouse 1830–1851.
Han ble utnevnt til kardinal i 1850 av pave Pius IX.
Eidettunnelen
Eidettunnelen er en to-løps motorveitunnel langs E6 i Sarpsborg kommune i Østfold. Tunnelen er 850 meter lang og ble opprinnelig åpnet i 1999 som en ettløpstunnel med tre felt. Det ble senere bestemt at hele E6 gjennom Østfold skulle utbygges til motorveistandard med fire felt, og i 2008 ble et nytt tunnelløp tatt i bruk på nordsiden av det gamle.
Frem fra Glemselen – Melodier vi minnes
Frem fra Glemselen – Melodier vi minnes er den femte kassetten med samlinger fra plateserien Frem fra Glemselen med Rita Engebretsen og Helge Borglund, utgitt på selskapet HOMES. Visene på denne kassetten er hentet fra Frem fra Glemselen kap. 12 og Frem fra Glemselen kap. 14. Til tross for at coveret forteller at det er Engebretsen og Borglund som synger, er tre av sporene fremført av gjesteartistene Arnstein Tungvåg, og Kirsti Sparboe uten at dette kommer frem. Bildet på coveret til denne utgivelsen var hentet fra Frem fra Glemselen kap. 15 som hadde solgt til gull.
Etter suksessen med det femtende albumet i serien «Frem fra Glemselen» sluttet PolyGram å lisensere flere av produksjonene ut, da de gikk med planer om å trykke opp de gamle utgivelsene på nytt.
Storbritannia under EM i friidrett 2018
Storbritannia deltok under EM i friidrett 2018 som ble arrangert 6.–12. august 2018 i Berlin.
Långsjön (Hanveden)
Långsjön er en innsjø på grensen mellom kommunene Huddinge og Haninge sør for Stockholm i Södermanland, Sverige. Innsjøens overflateareal er på ca 70 mål, og den har en bredde bestående av tildels mosegrodde steinheller. Innsjøen ligger 81 meter over havet, og den største dybden er målt til 11,8 meter. Innsjøens volum er ca 420 000 m³.
Långsjöns langsmale nordlige del har vokst igjen, og består for det meste av tettvokst siv.
Hele innsjøen ligger innenfor Natura 2000-området «Hanveden» (som utgjør en liten del av det relativt store skogsområdet Hanveden på Södertörn). Innsjøens nordvestlige del, Huddinge-delen, ligger dessuten innenfor Paradisets naturreservat.
Långsjön passeres av Sörmlandsleden og av «Sameslingan», en tursti tilhørende Paradisets naturreservat. Det er en rasteplass med gapahuk vest for innsjøen.
Andre innsjøer i Hanveden-området inkluderer: Svartsjön, Trehörningen, Tornbergssjön, Ormputten, Ådran og Öran.
Løsepengevirus
Løsepengevirus, utpressingsvare, utpressingsprogramvare eller gisselvare, (ofte omtalt på norsk med uoversatt engelsk term ransomware) er en type skadelig programvare (datavirus) som krypterer deler av innholdet på en infisert datamaskin slik at det er utilgjengelig for eieren for så å utpresse løsepenger. De fleste løsepengevirus krypterer innholdet på slik måte at det er svært vanskelig å låse opp uten tilgang til krypteringsnøkkel for å låse opp. Infeksjoner av løsepengevirus i datautstyr skyldes typisk trojanere, ofte spredt fra e-post.
Historikk
Det første kjente tilfellet av løsepengevirus er fra 1989, da evolusjonsbiolog Joseph Popp sendte ut 20000 disketter til deltagere på Verdens helseorganisasjons aids-konferanse i Stockholm. Etter få dager kom det en melding på skjermen som ba brukerne sende 189 dollar i en konvolutt til en postboks i Panama. Popp ble arrestert i Amsterdam og sendt til USA der han sonet. Popp døde i 2007, og hvorfor han laget et slik løsepengevirus er ukjent.
I 2012 spredte trojaneren Reveton seg i flere europeiske land, og viste en melding om at du måtte betale for ulovlig nedlasting før dataene igjen ble tilgjengelig. En russisk statsborger som ledet angrepet ble arrestert i Dubai i 2013, og ti andre ble arrestert.
I 2014 spredte en annen trojaner, CryptoLocker.F, seg til Australian Broadcasting Corporation, som måtte flytte sendinger fra Sydney til Melbourne som følge av viruset.
I 2017 kom WannaCry som nådde over 230000 datamaskiner i 150 land. Viruset angrep sykehus, store selskaper som FedEx, Honda og Renault, men også det britiske helsedepartementet og det russiske innenriksdepartementet ble rammet.
Under koronapandemien i 2020 ble løsepengevirus enda mer utbredt. Den 7. mai 2021 ble en av viktig rørledning som frakter drivstoff fra Houston til New York angrepet av løsepengevirus av hackergruppen Dark Side. Selskapet måtte stenge ned rørledningen, og valgte å betale hackerne 75 Bitcoin, som da var verdt over 4 millioner dollar.
Stopping av løsepengevirus
Backup av data er viktig dersom man blir angrepet av løsepengevirus. For å unngå å få viruset må man være kritisk til hva du laster ned, og om vedlegg som mottas er fra pålitelige avsendere. Oppdatert operativsystem minsker muligheten for å utnytte svakheter i systemet. Antivirus-program kan oppdage virus som mottas. Løsepengevirus kan spre seg til tilkoblede enheter inkludert skytjenester, så fysisk frakobling eller å logge seg av tjenester når man ikke bruker dem er en god idé. Nederlandsk politi har sammen med antivirus-utviklere laget dekrypteringsverktøy for kjente virus som kan finnes på nomoreransom.org. Det anbefales ikke å betale løsepenger til de som står bak angrepene.
Arvegods
Arvegods er et musikkalbum med Jan Groth, utgitt i 2000.
Edward Gleason
Edward Francis Gleason (født 9. november 1869 i Hyannis, Massachusetts, død 9. april 1944) var en amerikansk skytter som deltok i de olympiske leker 1912 i Stockholm.
Gleason ble olympisk mester i skyting under OL 1912 i Stockholm. Han var med på det amerikanske laget som vant lagskyting i trap med 532 poeng foran Storbritannia med 511. De andre på laget var James Graham, Frank Hall, John Hendrickson og Ralph Spotts. Gleason skjøt totalt 80 poeng som var det svakeste resultatet på det amerikanske laget.
Fakkel
En fakkel er en lyskilde bestående av en brennende trestav. Fakler er i dag ikke i daglig bruk, men brukes seremonielt, blant annet for demonstrasjoner og den olympiske ild. Fakler er blitt brukt siden tidenes morgen, siden mennesket begynte å bruke ilden.
Moderne fakler består av en smal sylinder med flere lag vokset papir med et håndtak av en rundstav av tre nederst. En fakkel av denne type brenner om lag en time avhengig av vindforholdene. Biter av brennende papir kan løsne fra fakkelen, noe som gjør den mest anvendelig på vinterhalvåret.
Fakler som symbol
Fakkelen brukes som et tegn på opplysning og frihet, blant annet i Frihetsgudinnen i New York.
Julian Slater
Julian Slater er en engelsk lydklipper og lyddesigner, kjent for arbeidet på Scott Pilgrim vs. the World, Mad Max: Fury Road og Hilary og Jackie. Han ble nominert til Oscar for beste lydklipp og Oscar for beste lydmiks for arbeidet på Baby Driver (2017).
Gjærdeig
Gjærdeig er en deig der hevemiddelet er gjær. En gjærdeig kan brukes til alt fra skillingsboller til grovbrød. I alle gjærdeiger skal det være mel, gjær, salt eller sukker, og væske. Når gjær tilsettes i deigen vil deigen vokse, fordi gjæret danner CO2 i deigen. Det fører til at deigen hever.
Gjæret lager gass helt til den dør ved 55 ℃ i ovnen. Ved så høy temperatur vil dessuten gluten stivne og bli hardt.
Kim Chang-ryong
Kim Chang-ryong (hangul:, hanja: , romanisering: Kim Ch'angnyong, revidert romanisering: Gim Chang-ryong, født 1916 eller 1920 i Kumya, død 30. januar 1956 i Seoul) var en sørkoreansk etterretningsoffiser.
Han vokste opp i fattige kår i dagens Nord-Korea. I likhet med mange andre koreanere gikk han inn i den japanske hæren i Mandsjuria. Etter en tid som militærpoliti ble han en anerkjent etterforsker, hvis oppgave var å avdekke «muldvarper» innen den japanske etterretningstjenesten og jakte på motstandsfolk. Fra 1941 avdekket Kim et 60 mann stort sovjetisk spionnettverk. I 1945 tok Japans kolonisering av Korea slutt, og Kim dro til Hamhung, hvor han ble angitt, arrestert og dømt til døden av kommunistene for sine arrestasjoner av koreanske uavhengighetsforkjempere. Han greide imidlertid å flykte under transporten til henrettelsen, men ble igjen angitt og dømt til døden. Kim greide å flykte for andre gang, og kom seg til amerikanskkontrollerte Sør-Korea.
Da han kom til Seoul i mai 1946, tilsluttet han seg Sør-Koreas hær, hvor han til slutt fikk en rolle i etterretningen. Etter å ha sett Nord-Korea omfavne kommunismen, utviklet Kim et sterkt hat mot ideologien. Kim begynte snart å avsløre tilfeller av korrupsjon blant kolleger i hæren, og han fikk president Syngman Rhees tillit. Rhee så på Kim som det ideelle bindeleddet mellom hæren og ham selv, og Kim kunne rydde Rhees potensielle utfordrere av veien. Kim selv utgjorde ingen trussel mot Rhee, idet han hadde tjenestegjort for japanerne og dermed aldri ville få folkets tillit. I samarbeid med amerikansk etterretning var Kim ansvarlig for arrestasjonene av tusener av antatte nordkoreanske spioner. Innen juli 1949 hadde nærmere 5 000 soldater og offiserer i Sør-Koreas hær blitt arrestert og avhørt. General Douglas MacArthur gav ham tilnavnet «Kim the Snake». Kim har blitt beskyldt for å ha planlagt attentatet mot Kim Gu i 1949, hvilket skal ha blitt støttet av attentatsmannen Ahn Doo-hee. På denne tiden var Kim Chang-ryong imidlertid bare en laverestående offiser.
Susannah Townsend
Susannah Townsend (født 28. juli 1989) er en britisk landhockeyspiller.
Hun representerte Storbritannia under Sommer-OL 2016 i Rio de Janeiro, der hun tok gull i kvinnenes turnering.
Nyttårsaften 2016 ble Townsend utnevnt til medlem av Order of the British Empire.
Belarus (traktor)
Belarus, tidligere MTZ, (russisk: Минский тракторный завод) er en traktorfabrikk i Minsk i Belarus. Fabrikken ble grunnlagt 29. mai 1946, og er i dag verdens største enkeltstående traktorfabrikk med nær 30,000 ansatte. Fabrikken har fram til i dag (2014) produsert mer enn 3 millioner traktorer av merket Belarus.
Etter Sovjetunionens sammenbrudd blir Belarus eksportert til mer enn 70 land rundt i hele verden. Pr dags dato produseres det 62 ulike maskiner, fra små parktraktorer med rundt 10 hk til modell 3533.5 med 355 hk. På verdensbasis har Belarus lenge hatt 8 - 10 % av verdensmarkedet. I Norge er andelen mindre.
I Norge har Belarus-traktorene (MTZ) tradisjonelt vært mest benyttet i skogbruket, grunnet sin høge bakkeklaring. De siste årene er Belarus-traktorene betydelig modernisert, og framstår nå som en moderne traktor, men med solide mekaniske løsninger der mange andre traktormerker har valgt dyrere elektroniske løsninger. Belarus kom med sin første sekssylindrede traktor i 1952, denne traktoren var i tillegg den første traktoren Belarus hadde produsert med firehjulstrekk.
I 2014 lanserte Belarus sin foreløpige sterkeste traktor (Belarus 5022) med 500 hestekrefter, man kan få denne traktoren i enten rød eller gullfarge.
Fabrikken produserer over 60 modeller, og idag importeres 6 av disse til Norge:
Ole Østmo
Ole Østmo (født 13. september 1866 i Elverum – død 11. september 1923 i Oslo) var en norsk skytter som var aktiv på slutten av 1800-tallet og begynnelsen av 1900-tallet.
Lagmedaljen i armégevær var Norges første lagmedalje i OL. Foruten Østmo, deltok Olaf Frydenlund, Hellmer Hermandsen, Ole Sæther og Tom Seeberg på det norske laget.
Østmo tok også flere medaljer i det første VM i skyting i Lyon i 1897; han tok gull i stående, og sølv i sammenlagtøvelsen. Det norske laget vant sølv i lagskytingen.
Antonios Naguib
Antonios Naguib (født 18. mars 1935 i Samalut i guvernementet Minya i Egypt, død 28. mars 2022 i Kairo) var koptisk-katolske patriarken av Alexandria og dermed overhodet for den koptisk-katolske kirke.
Etter teologistudier i Roma fra 1953 til 1958 ble han i 1960 ordinert til prest. Fra 1977 til 2002 var han epark av Minya og ble i 2006 valgt til ny patriark av Alexandria.
Pave Benedikt XVI kreerte ham i 2010 til kardinalbiskop.
Episkopalgenealogi
Hans episkopalgenealogi er:
806 Gyldenia
806 Gyldenia er en asteroide i det ytre av hovedbeltet. Den ble oppdaga den 18. april 1915 av Max Wolf fra Landessternwarte Heidelberg-Königstuhl i Heidelberg. Den er oppkalt etter den finsk-svenske astronomen.
Alex Gibson
Alex Gibson er en engelsk lydklipper og lyddesigner, kjent for arbeidet på Transformers, The Dark Knight Rises, Mad Max: Fury Road, Interstellar, Mission: Impossible – Rogue Nation, Terminator Genisys og Justice League. Han ble nominert til Oscar for beste lydklipp for arbeidet på Dunkirk (2017).
Anne Merethe K. Prinos
Anne Merethe Kjelsvik Prinos (født 12. mars 1966 i Asker) er en norsk litteraturkritiker, bosatt i Oslo.
Hun er utdannet cand. philol. ved Universitetet i Oslo, og har skrevet litteraturkritikk som frilanser i Aftenposten siden høsten 2002. Hun er også ansatt som generalsekretær i Norsk kritikerlag.
Bobby London
Bobby London (født 29. juni 1950 i New York City) er en amerikansk undergrunnstegner, og siden også generell tegneserietegner. Hans mest kjente serie er Dirty Duck, en pastisj på Krazy Kat.
Luftpiratene
Sammen med Dan O'Neill inngikk London i et tegnerkollektiv som kalte seg The Air Pirates, «Luftpiratene», og bestå også av Ted Richards (tegneren bak serien «Dopin' Dan» og «The 40-Year-Old Hippie»), Shary Flenniken («Trots and Bonnie»), og den tidligere skiltmakeren som ble serietegner, Gary Hallgren. Kollektivet utga to hefter av Air Pirates Funnies før en rettssak med Walt Disney Company hindret ytterligere utgivelser. Bladene ble inndratt og kollektivet, unntatt Flenniken, ble dratt for retten. Problemet var hovedserien, tegnet av O'Neill, som viste Mikke og Minni ha sex, smugle dop og bli høye. Rettssaken strakte seg i over flere år med millionerstatning hengende over hodene deres. Først i 1980 kom det til en viss form for forsoning hvor Luftpiratene måtte gå med på å ikke tegne flere uautoriserte mus. Det var først og fremst Dan O'Neill som var den drivende kraften i kampen mot Walt Disney slik London selv understreket: